Taveuni

Taveuni estas la tria plej granda insulo de la Fiĝioj, post Vanua Levu kaj Viti Levu, kun totala areo de 435 km². La cigarforma insulo, amasa ŝilda vulkano kiu eliras el la profundo de la Pacifika Oceano, estas situa 6.5 km oriente de Vanua Levu, tra la Markolo Somosomo, kaj estas parto de la Norda Provinco. Ĝi havis populacion de ĉirkaŭ 9 000 loĝantoj, el kiu ĉirkaŭ 75 % estas indiĝenoj el la Fiĝioj, je la censo de 1996. Taveuni havas abundan flaŭron kaj estas konata kiel la 'Ĝardeninsulo de la Fiĝioj'. Ĝi estas populara turisma celo. La teoria datolimo, 180° E aŭ U, trairas la insulon. Pro praktikaj kaŭzoj ĝi reale situas pli orienten. Tamen estas videbla linio, kio antaŭ ĉio havas la funkcion de turisma allogaĵo. Turisto povas stari kun unu piedo je lundo kaj la alia je mardo. Vidu ankaŭ Fiĝiaj tropikaj sekaj arbaroj